ועדת הכספים, כנסת 16, פרוטוקול מספר 198, 2005-09-27 12:30

יעקב ליצמן: אני פותח את הישיבה.

איוב קרא: אני מבקש הצעה לסדר היום.

איוב קרא: אדוני היושב ראש, מאחר שמינית אותי לפני מספר שבועות ליושב ראש ועדת המשנה לעניין מפעלים כימיים בעכו, ומכיוון שוועדת המשנה המליצה לסייע לעובדים בגלל האטימות של האוצר בסוגייה הזאת, הייתי רוצה לבקש ממך לעצור את כל ההעברות התקציביות עד מתן תשובה בעניין הזה.

איוב קרא: כי אין לנו אחיזה או אפשרות להשפיע בסוגייה הזאת מבלי להבהיר בצורה אקטיבית את הנושא הזה שעניינו העובדים.

איוב קרא: כל יום שעה-שעה יושבים ומדברים אתנו, צריך להעביר להם את הכסף, בסוף החודש לא יהיה להם הביטוח.

יעקב ליצמן: פניתי בנושא זה וגם עשות אשקלון לקובי הבר ושלחתי מכתב לממלא מקום שר האוצר.

יעקב ליצמן: אני מחכה לשמוע תגובה, ואחרי התגובה נראה מה צריך לעשות.

יעקב ליצמן: בית חולים יוספטל

יעקב ליצמן: אתמול שיניתי סדר היום, וכשהייתי אצל מנכ"ל משרד הבריאות לא הודעתי לראש העיר.

יעקב ליצמן: הוא יודע על 12:00, ביקשתי להודיע שאם הוא רוצה שלא ייצא.

יעקב ליצמן: אני מתנצל בשמו על הטעות.

ערן הלפרין: נושא יוספטל היה בכותרות והוא מוכר היטב לוועדת הכספים.

יעקב ליצמן: קודם כל תודיע לנו מה עשיתם שם, מה הבעיה?

ערן הלפרין: בית-חולים יוספטל הוא בית חולים חשוב מאוד למדינת ישראל, הוא צורך לאומי בגלל ריחוקה של העיר.

ערן הלפרין: זהו בית חולים קטן, אבל כל מה שקיים בו חיוני.

ערן הלפרין: הנושא עלה באריכות בוועדת הכספים, לדעתי, בשנת 2003-2004 כאשר היה במשבר כספי בגלל גודלו הקטן.

אילנה כהן: בפיגוע שהיה כמה היה נחוץ בית החולים הזה.

אילנה כהן: טוב להזכיר את זה.

ניסן סלומינסקי: למי הוא שייך?

יעקב ליצמן: סליחה, חברת הכנסת אילנה כהן, אני לא חושב שמישהו מערער על חיוניותו של בית החולים.

יעקב ליצמן: הוויכוח הוא מי ישלם, אני מניח שזה הדיון כרגע.

ערן הלפרין: אין חילוקי דעות גם היום אחרי שנציגי משרד האוצר ומשרד הבריאות בדקו איך קופת חולים כללית מפעילה אותו.

ערן הלפרין: היא מפעילה את בית-החולים הזה מכוח הסכם הפעלה בשנות ה-60.

ערן הלפרין: יש גם די הסכמות לגבי גירעון בית החולים שאי-אפשר בלעדיו.

ערן הלפרין: אין שאלה מעבר לגרעון הזה.

יעקב ליצמן: איך אתה מצפה שפקידי האוצר יזכרו הסכם שנחתם לפני שהם נולדו, ב-68'?

ערן הלפרין: שם היה הסכם שנפעיל.

ערן הלפרין: בינתיים התהפכו היוצרות, אולי אז הייתה קופה עשירה ומשרד הבריאות עם פחות יכולות, עכשיו לקופה קשה לקיים את המערכת שלה.

משה גפני: ממש לא.

משה גפני: פשוט שמנהלי בית-החולים יעברו למרכז הליכוד, והבעיה תיפטר.

ערן הלפרין: אנחנו רק ברחנו ממרכז מפלגה אחרי 60 שנה.

ערן הלפרין: אתה רוצה להחזיר אותנו?

ערן הלפרין: תקציב ההוצאות של ביתה-חולים הוא כ- 75 מיליון; הכנסות שבית החולים מסוגל לייצר הן 52-53 מיליון.

ערן הלפרין: הגירעון הוא כ- 25 מיליון.

ערן הלפרין: יש פה פער של כ-28 מיליון שקל, מתוכם בשנים עברו אחרי בדיקות של משרד הבריאות והאוצר - -

בנימין אלון: זה גירעון מצטבר או כל שנה?

ערן הלפרין: גירעון שוטף.

ערן הלפרין: יכול להיות מצב שמחזיקים אחות לטובת לידה, ובסוף יש לידה אחת.

ערן הלפרין: זה לא כמו בית-חולים אחר שזה סרט נע של לידות.

ערן הלפרין: יש חיסרון לקוטן, מחזיקים רופא לטיפול נמרץ לפעמים רק בשביל מיטה אחת.

בנימין אלון: האוצר מסכים שזה גירעון כל שנה שהוא לא בעיה של ניהול?

ערן הלפרין: ב-2004 הייתה ועדה של רואה חשבון שמשרד הבריאות והאוצר הכירו בו; בדקו אותנו מלמעלה עד למטה.

ערן הלפרין: לא הכירו בכל הגירעון, חלק אמרו תתייעלו.

ערן הלפרין: על כך אני לא בא בטרוניה, אבל במונחים של היום מדובר על כ-18 מיליון שקל.

ערן הלפרין: הערכים היו אז קצת יותר נמוכים.

ערן הלפרין: מתוך הגירעון של כ-28 מיליון משרד האוצר הסכים להעביר.

ערן הלפרין: גם בשנים עברו העבירו כספים עבור בית חולים יוספטל בשיעורים יותר קטנים.

יעקב ליצמן: התביעה שלכם 25 מיליון שקל?

ערן הלפרין: התביעה שלנו היא קודם כל לקיים את המסגרת הקודמת.

ערן הלפרין: מה שאנחנו מבקשים נראה אלמנטרי.

ערן הלפרין: יש לנו דרישות מעבר לזה כי יש הוצאות חדשות.

ערן הלפרין: ברור שיש לכבד מה שסוכם לפני שנה.

יעקב ליצמן: מה היה ההסכם ב-68'?

ערן הלפרין: שהקופה תפעיל.

ערן הלפרין: לא הייתה התייחסות.

צבי אפשטיין: אני לא מצאתי הסכם כתוב, אבל בכתובים מופיע - אם קוראים התכתבויות של שנת 68', יש הסכמה לפחות בעל פה שחייבת להיות השתתפות ממשלה כבר מ- 68'.

יעקב ליצמן: מי שילם לכם?

ערן הלפרין: נאמר שאם שני הצדדים לא יגיעו להכרעה - -

יעקב ליצמן: ב- 2004 מי שילם?

יעקב ליצמן: אתה אומר שכל שנה יש גירעון של 28 מיליון שקל לתפעול בית חולים, מי שילם את זה לפני שנה?

צבי אפשטיין: משרד הבריאות.

ערן הלפרין: בשנת 2004 משרד הבריאות העביר כ- 16.5 מיליון שקל בהתאם לסיכומים.

ערן הלפרין: הקופה הוסיפה ממקורותיה - יש בעיה עם זה, כי הקופה ממומנת כמו כל קופה אחרת, אף אחד לא מכיר שיש יוספטל ועוד כמה בתי חולים, ואנחנו משלישים כסף במקומות שבהם יש גירעונות כדי לכסות כמו ביוספטל.

ערן הלפרין: ביוספטל, מעבר למה שהאוצר העביר, מעבירים כסף ממקורות חוק בריאות - לדעתי עבירה על החוק כדי לתחזק את בית החולים- -

יעקב ליצמן: אתם אומרים שאם האוצר יעביר, גם אתם תעבירו.

ערן הלפרין: כן.

ערן הלפרין: זה היה ההסכם.

ערן הלפרין: אני חושב שאי-אפשר כל שנה את הריטואל הזה.

ערן הלפרין: זה מתיש את העובדים.

ערן הלפרין: אם רוצים להביא עוד בעל מקצוע, אנשים חושבים פעמיים אם לרדת לעבוד באילת.

ערן הלפרין: אף אחד לא רוצה ללכת למקום עבודה שכל שנה יש בעיה.

ערן הלפרין: זה מחיר שלא רואים בדף החשבון, אבל יש תוצאה ארוכת טווח הרסנית.

צבי אפשטיין: גם על העיר, גם על התושבים, גם על התיירות.

יעקב ליצמן: אילנה, בבקשה.

אילנה כהן: אני רוצה לפנות לאוצר.

אילנה כהן: כל שעה יש דיון אחר על דבר אחר במערכת הבריאות.

אילנה כהן: לגיטימי שיבוא האוצר.

אילנה כהן: יודעים שזה בית-חולים קטן, יודעים את המיקום שלו ויודעים מהו הגירעון.

אילנה כהן: הגירעון יכול להיות עוד מיליון, פחות מיליון.

אילנה כהן: מישהו צריך פעם אחת ולתמיד – אף על פי שכותבים והסכמים לא מכבדים.

אילנה כהן: למה צריך את זה כל שנה?

אילנה כהן: הרי הסכומים ידועים פחות או יותר, אז או שתחליטו לסגור את בית-החולים – זה לגיטימי; תבואו ותגידו שאין לכם צורך בבית-חולים כי עוסקים בתקציב, לא עוסקים בחולים- -

יעקב ליצמן: אילנה, הנושא בא לסדר היום.

אילנה כהן: אבל הוא יעלה שוב בשנה הבאה.

יעקב ליצמן: אז אולי יהיה יושב-ראש אחר.

יעקב ליצמן: אילנה, הבעיה נפתרה בסך-הכול.

אברהם-בייגה שוחט: אותי מעניין לשמוע מהאוצר למה נוצרה הבעיה, מי לא עמד בהסכם, ואיך נראה הפתרון בעתיד?

אברהם-בייגה שוחט: האוצר ידבר קודם כל.

אברהם-בייגה שוחט: כל אחד מבין שצריך בית חולים באילת וכל אחד מבין שזה לא צריך להיות על חשבון קופת חולים.

רביב סובל: בשנה שעברה נעשתה בדיקה לגבי תפקודו של בית החולים, הוצאותיו, הכנסותיו בידי רואה החשבון קובי גינזבורג.

רביב סובל: הסיכום היה שמשרד הבריאות ומשרד האוצר יעבירו לבית חולים תמיכה.

יעקב ליצמן: כמה?

רביב סובל: סביב 17 מיליון שקל.

יעקב ליצמן: לפני שנה היה סיכום על 17 מיליון שקל.

יעקב ליצמן: למה צריך השנה דיון?

רביב סובל: התמיכה נקבעה במסגרת הסכם הייצוב של הקופה.

רביב סובל: בחודשים האחרונים מתקיים משא ומתן לגבי הסכם הייצוב של הקופה.

רביב סובל: עד לרגע זה ההסכם לא נחתם.

רביב סובל: הדרישה של משרד האוצר הייתה שהנושא יוסדר במסגרת ההסכם, ואתמול בערב סוכם עם הקופה שבשלב זה תינתן מקדמה של 11 מיליון שקל - -

יעקב ליצמן: אילנה שאלה אותך חשובה לדיון הזה: למה כל שנה צריך את הדיון הזה?

אברהם-בייגה שוחט: הוא נתן לך תשובה; הוא אמר שכרכו במערכת היחסים בין הקופה לבין משרד האוצר.

אילנה כהן: תמיד זה כך במערכת הבריאות.

אברהם-בייגה שוחט: תאמיני לי שאני יודע מה יש ומה אין.

אברהם-בייגה שוחט: יש לכם מערכת יחסים עם קופת חולים ויש אי הסכמות וצריך להגיע להסכם.

אברהם-בייגה שוחט: אילת לא יכולה להיות בת ערובה.

אברהם-בייגה שוחט: תוציאו את זה החוצה ותנו את הכסף.

רביב סובל: אני מסכים.

רביב סובל: לא הפכנו אילת לבת ערובה.

יעקב ליצמן: זה דבר אחד שאני לא מסכים.

יעקב ליצמן: אם הייתה הסכמה לפני שנה להעביר כל שנה 17 מיליון שקל, זה אחרי בדיקה שלכם, זה מה שנאמר לי ולא חלקת על זה.

יעקב ליצמן: אין שום סיבה בעולם שיצטרכו להגיע לשלטונות כל בתי החולים, רק יוספטל, ולהשיג כסף.

רביב סובל: יש מערכת יחסים בין קופת החולים- -

יעקב ליצמן: זאת אומרת שמכיוון שרצית לדפוק קופת חולים כללית, אמרת שלא תשלמו להם את הכסף הזה.

רביב סובל: ממש לא.

רביב סובל: יש מערכת יחסים עם הקופה.

רביב סובל: יש הסדר לשלוש שנים, לא לשנה אחת, שמסדיר את מכלול היחסים של הממשלה עם שירותי בריאות כללית בהתאם לקריטריונים.

רביב סובל: התמיכה בקופות החולים מותנית בחתימה על הסכם ייצוב וביקשנו להשלים את ההסכם.

רביב סובל: אתמול סוכם שהקופה והממשלה ייכנסו למשא ומתן אינטנסיבי במטרה לסכם את ההסכם הזה עד נובמבר.

רביב סובל: בינתיים הוסכם לתת מקדמה של 11 מיליון שקל על חשבון ההסכם כדי שתושבי אילת לא יהיו בני ערובה לסיכום בין הממשלה לקופת חולים.

אברהם-בייגה שוחט: לרעיון הגאוני הזה הגעתם רק אחרי שביתה והפגנות, ואנחנו עכשיו בסוף ספטמבר.

אילנה כהן: כך זה תמיד.

איוב קרא: זאת פעם שנייה שבוועדת הכספים עולה הנושא של בית חולים אילת.

איוב קרא: כל פעם זה חוזר על עצמו.

איוב קרא: הניסיון להביא למצב שחיי בני אדם באזור כה מיוחד יהיו ערובה להתנהלות ממשלתית לא ראויה; אני מתקומם שיש חשיבה לפגוע בבית חולים יוספטל.

איוב קרא: זה לא רק בית חולים, זה חיי בני אדם.

איוב קרא: אולי 30% מציבור ישראל מסתובב באזור הזה, ואין בית חולים אחר.

איוב קרא: יש שירותים שגם המדינה מחייבת לתת.

איוב קרא: אתם לא יכולים לפגוע בנכס כה אסטרטגי אמיתי באזור שומם שאנשים לא מתים להיות שם, ואתם מדכאים אותם.

איוב קרא: לכן, אדוני היושב ראש, אנחנו צריכים להתאחד, כמו בעבר כדי שהדבר הזה לא יקרה בתוך העיר אילת, כי היא גם כך נפגעת בהרבה נושאים.

איוב קרא: צריך לתת הדעת על כך.

דניאל בנלולו: אדוני היושב ראש, אני מתנצל, לא ידעתי שהתחילו את הישיבה, ואני ביקשתי את הדיון.

דניאל בנלולו: יש פה בעיה אחת:

דניאל בנלולו: לאחר שעשינו כל הבדיקות האפשרויות בוועדת המשנה, שבה כיהנתי בתור יושב ראש הוועדה התקבלו מספר החלטות.

דניאל בנלולו: ראשית, התקבלה החלטה שבית חולים יוספטל שונה מכל בתי החולים בארץ, ובתוך קופת חולים הכללית.

דניאל בנלולו: דבר שני, ההפרש, הדלתא של הכסף שמגיע להם נוצר מכיוון שהם נמצאים איפה שהם נמצאים, ובגלל הבעיה של הרופאים שצריכים להגיע למקום הזה, לכן קבעו לתת להם הדלתה.

דניאל בנלולו: לכן, אדוני היושב ראש, אני כועס גם על קופת חולים כללית וגם על האוצר.

דניאל בנלולו: שניהם מחזיקים את יוספטל כבן ערובה, כבן חורג לכל בית חולים אחר במדינת ישראל.

דניאל בנלולו: כאשר קופת חולים כללית רוצה לאיים על האוצר או על כל דבר אחר, יש לה דבר אחד ביד - בית חולים יוספטל.

דניאל בנלולו: היא יודעת שברגע שתאיים על סגירתו, כולם ירימו גבה.

דניאל בנלולו: קופת חולים כללית, לא רוצים בית חולים?

דניאל בנלולו: תצאו משם.

דניאל בנלולו: תפסיקו לאיים על העובדים, תפסיקו לאיים על העיר הזאת.

דניאל בנלולו: כל המדינה צריכה לבקר שם.

דניאל בנלולו: באים שם בחגים, כל פעם יש איומים מצדכם.

דניאל בנלולו: מספיק עם זה.

דניאל בנלולו: לא בשביל 17 מיליון תשתקו את המדינה.

ערן הלפרין: 28 מיליון.

דניאל בנלולו: לא משנה.

דניאל בנלולו: תשתק את כל שאר בתי החולים, לא יוספטל שאי-אפשר בלעדיו.

דניאל בנלולו: נועז ברניר: מקבלים את המלצתך, מוכנים להעביר אותו כל רגע לאחריות המדינה.

דניאל בנלולו: זה הפך כלי ניגוח נגדנו.

דניאל בנלולו: תפסיקו לאיים.

דניאל בנלולו: כל חודשיים מנגחים את בית החולים הזה.

דניאל בנלולו: האוצר צריך להעביר את הכסף בלי שום תנאים.

דניאל בנלולו: לא מעניין אותי מה קורה בין קופת חולים כללית לבין האוצר.

קריאה: למה אתה צועק?

דניאל בנלולו: זה מרגיז אותי.

דניאל בנלולו: כל שלושה חודשים אנחנו יושבים פה כדי לפתור בעיה כזאת או אחרת.

דניאל בנלולו: נועז, זה לא נגדך, אלא נגד הקופה.

דניאל בנלולו: אדוני היושב ראש, בוועדה הקודמת נלחמנו כדי שיבינו שבית חולים יוספטל צריך לקבל יותר סיוע מכל שאר בתי החולים.

דניאל בנלולו: הגיעו להסכם, אבל אומרים שבסוף השנה האוצר יתקזז עם קופת חולים כללית.

דניאל בנלולו: אין בעיה, אבל לא צריך שכל חודשיים קופת חולים כללית תבוא ותאיים על בית החולים.

יעקב ליצמן: קופת חולים אמרה שמצידה היא מוכנה להעביר.

יעקב ליצמן: אתה רוצה?

דניאל בנלולו: אין בעיה, תעבירו את זה.

דניאל בנלולו: תביאו את זה פה לשולחן, נמצא פתרון.

דניאל בנלולו: אם נגמור עם יוספטל, ירצו לוותר על כל שאר בתי החולים.

יעקב ליצמן: אל תגיד את זה, לא חייבים לוותר.

אילנה כהן: לגבי האוצר לא משנה אם הקופה או הממשלה, הכסף צריך לעבור.

אילנה כהן: גם אם יהיה בית חולים ממשלתי או עירוני, הם יגידו תיקחו מפה ומפה, העיקר שהם לא ישלמו.

דניאל בנלולו: אדוני היושב ראש צריך לחלק את הבעיה לשניים: ראשית, אם אנחנו רוצים לוותר על בית החולים, זאת בעיה אחת.

דניאל בנלולו: אז אפשר לשבת סביב שולחן ולסיים את הפרשה; שנית, האוצר צריך להעביר את הכסף מיידית לקופת חולים כללית.

אילנה כהן: לבית החולים.

נועז ברניר: אני מודה לח"כ בנלולו על עבודתה של ועדת המשנה בראשותו שקבעה שצריך להעביר 17 מיליון שקל לאילת, לא לכללית, זה לא צורך של הכללית.

נועז ברניר: זה 7 חודשים הכללית מבקשת לקבל את הכסף, אף אחד לא רצה להדליק מדורות.

נועז ברניר: אותו כסף שאתה קבעת, קבעת שהכללית תשתתף לפחות ב- 7 מיליוני שקלים; אנחנו משתתפים בלמעלה מזה, ב- 11 מיליון.

נועז ברניר: מה שרביב אמר כאן - אם הקשבתם טוב - באופן ברור באותם דיונים על הסכם תלת-שנתי, שאנחנו הכללית לא תקבל מה שמקבלות קופות אחרות במסגרת ההסכמים כי מקבלת כסף עבור יוספטל.

נועז ברניר: יוסטפל עבר כלי ניגוח, כל הזמן מנגחים את הכללית ביוספטל.

נועז ברניר: לא יכול להיות שמבוטח כללית יקבל פחות כי אנחנו מחזיקים את בית חולים יוספטל.

נועז ברניר: אני פונה ואומר למדינה: המצב הזה לא יכול להימשך.

נועז ברניר: אם הממשלה לא יכולה להבטיח כסף לבית חולים באילת, שתיקח אותו לאחריותה, כמו בית החולים בצפת, בפוריה, ואת כל בתי החולים הפריפריאליים במאות מיליוני שקלים, לא 17 מיליון.

דניאל בנלולו: כאשר קיבלנו ההחלטה נאמר שהאוצר עם קופת חולים כללית מתקזזים בהכנסות והוצאות בסיום השנה.

אברהם-בייגה שוחט: השאלה אם בתוך מערך התשלומים שמגיע לקופת חולים, או לוקחים ממקום אחר.

אברהם-בייגה שוחט: אני חבר קופת חולים, לא רוצה שיקחו ממני 17 מיליון שקל כדי לממן את אילת.

אילנה כהן: זה מה שהאוצר עושה.

אברהם-בייגה שוחט: שהמדינה תיקח את בית החולים.

ניסן סלומינסקי: אם היה הסדר עם האוצר, והאוצר בדק מה הגירעון והגיע להסדר.

ניסן סלומינסקי: הם טוענים שיש להם גירעון של 28 מיליון.

ניסן סלומינסקי: האוצר בדק, אני לא יודע אם הוא טוען שהגירעון רק 18 מיליון, או שהאוצר הכיר בגירעון הזה ואמר: אנחנו מתחלקים – האוצר מעביר 18 מיליון ואתם, קופת חולים הכללית, תעבירו את ה-10 מיליון וכך מכסים.

ניסן סלומינסקי: לא יודע מה היה ההסכם.

ניסן סלומינסקי: אם זה היה ההסכם - אם הכללית העבירה החלק שלה, האוצר צריך להעביר את הכסף שלו.

ניסן סלומינסקי: אני לא מבין איפה בדיוק הבעיה.

ניסן סלומינסקי: אם הבנתי נכון את דבריו של נציג האוצר, האוצר טען : אני לא אעביר את הכסף לפני שאתם, הקופה, תעבירו את הכסף שלכם.

אברהם-בייגה שוחט: לא, את החלק שלהם הם מעבירים כי אחרת בית החולים היה נסגר קודם.

רביב סובל: אין הפרדה בין קופת חולים, הקהילה, העיר – כולם גוף כלכלי אחד, אין שום הפרדות, ואין מושג כזה שהם מעבירים ואנחנו משלמים.

רביב סובל: נעשתה בדיקה של רואה חשבון שבדק האם בית החולים לא יכול להתייעל ולהפחית מהוצאותיו.

ניסן סלומינסקי: מה הגירעון שהכרתם?

רביב סובל: כ- 17 מיליון שקל.

רביב סובל: זה הגירעון שרואה החשבון שמונה בידי משרד הבריאות קבע שאי-אפשר להתייעל.

ניסן סלומינסקי: הגירעון שאתם טוענים שקיים הוא רק 17 מיליון, לא 28 מיליון, את כולו אתם האוצר מכסים?

דניאל בנלולו: ד"ר אפשטיין, במה להתייעל?

דניאל בנלולו: לסגור מחלקות?

דניאל בנלולו: זה נקרא להתייעל?

דניאל בנלולו: לסגור מחלקות?

דניאל בנלולו: עם כל הכבוד - -

יעקב ליצמן: אני קיימתי את הדיון, לפי בקשת ח"כ בנלולו, כאשר הייתה שביתה, הם הסתדרו אתמול.

דניאל בנלולו: לא הסתדרו.

יעקב ליצמן: תנו לי, אני יודע מה סיכמו.

יעקב ליצמן: תשמעו עוד שתי דקות, תבינו שאני לא חולק עליכם.

ניסן סלומינסקי: מה סיכמו?

יעקב ליצמן: החליטו על מקדמה.

יעקב ליצמן: אני רוצה לקיים דיון על היחסים של בית החולים בעוד כמה שבועות, לא היום.

יעקב ליצמן: זה דיון יותר ארוך ורציני.

יעקב ליצמן: לכן החלטתי לקיים את הדיון כאשר הייתה בעיה של שביתה.

יעקב ליצמן: אין שביתה, לא בוער הדיון, אפשר לדחות שלושה-ארבעה שבועות.

דניאל בנלולו: מבקש להעלות הצעה: אין לי בעיה שנחלק את הבעיה לשניים: כרגע עברה מקדמה.

דניאל בנלולו: הייתה פה החלטה ואפשר להוציא פרוטוקולים.

יעקב ליצמן: אפשר לדחות את תהליך הדיון היום ל- 4 שבועות.

דניאל בנלולו: אין לי בעיה.

דניאל בנלולו: לא יכולים לומר כאן שבהחלטה הקודמת שהם קיבלו את ה- 17.6 זה בתנאי אחד: לא מקצצים, לא מתייעלים – להפך: מחפשים איך לשדרג את בית החולים.

דניאל בנלולו: לכן אני מבקש: אפשר לדחות את הדיון הזה לעוד חודש, ובשלב זה לא עושים שום דבר; לא סוגרים מחלקות, לא מפטרים עובדים, לא מקצצים – שום דבר.

דניאל בנלולו: זה הסיכום שהיה.

אהוד רצאבי: אני מוכרח להגיד לך שאני הרבה יותר רגוע עכשיו.

אהוד רצאבי: כשהייתי בחוץ והדלת הייתה סגורה שמעתי צעקות ופחדתי שאתם מדברים על ועדת בכר, על הלוואות הבנקים.

אהוד רצאבי: אני מבין שהכול רגוע ואפשר למחוק את כל העבר.

אהוד רצאבי: יש דבר שנדמה לי שצריך להיות בדיון הרבה יותר רחב בוועדת הכספים – מעמדה של העיר אילת.

אהוד רצאבי: התחילו בזה לפני שנה בנושא מע"מ באילת, אחר-כך קיצוצים אחרים בעלויות של עובדים, עכשיו מגיעים לבית החולים.

אהוד רצאבי: עניין בית החולים יוספטל כבר עלה מאז שאני כאן 3 פעמים לפחות.

אהוד רצאבי: הגיע הזמן שנשב פעם אחת ברצינות ונראה מה מעמדה של העיר אילת; האם העיר אילת חשובה לנו – כן או לא.

אהוד רצאבי: אם היא לא חשובה, תבטל את בית החולים, תסגור את העיר, תיקח את האנשים ותנייד אותם.

אהוד רצאבי: אם היא כן חשובה, לא יכול להיות מצב שיושבים בנקודה הדרומית והרחוקה ביותר אנשים ומישהו שיש לו בעיה צריך לנסוע כמה מאות קילומטרים.

אהוד רצאבי: זה הדבר העקרוני.

אהוד רצאבי: אנחנו יכולים לטפל בנקודה, אבל הנקודה הזאת תעלה כל פעם מחדש כיוון שלמישהו יש איזה רעיון יצירתי.

חיים אורון: אני יודע שהיו פה הרבה בחלטות שעל-פי שני עדים ייפול דבר- -

יעקב ליצמן: יקום דבר.

חיים אורון: יש פה שני עדים: אני הייתי גזבר ההסתדרות, ונועז היה איש האוצר.

חיים אורון: היה קרב גדול בהסכם ההבראה של קופת חולים על בית חולים יוספטל.

חיים אורון: בהסכם ההבראה של קופת חולים שאני חתום עליו מצד אחד היה גם שר אוצר, בייגה שוחט, אבל הוא לא ישב בישיבות האלה.

חיים אורון: שי טלמון היה באגף התקציבים.

חיים אורון: היה הסכם הבאה, היה ברור שיוספטל לא בתוך הסיפור.

חיים אורון: היו אין-סוף ויכוחים, כולל הוויכוח שזה עובר מהקהילה, ויש הסטה של כספים שאי-אפשר לבדוק.

חיים אורון: האמירה של קופת חולים, שאני ייצגתי על תקן מי שצריך לשלם את הכסף – כי כל מה שקופת-חולים לא שילמה ההסתדרות שילמה.

חיים אורון: היה דיבור על עשרות רבות של מיליוני שקלים, שאמרו שיוספטל הוא לא באחריות ההסתדרות.

חיים אורון: זה היה כסף שההסתדרות שילמה.

חיים אורון: הוויכוח נמשך מאז ועד היום ומתגלגל בכל מיני צורות.

חיים אורון: אני שומע מה אומרים פה, הוא היה בצד השני.

חיים אורון: הוא אמר: לא מקבלים את העניין שיש פה משהו יוצא דופן, כי אמרו: בית חולים באילת יוצא דופן.

חיים אורון: הבעיה היא שהזיכרון הוא לא מה שהיה פעם, אבל בכל זאת, כנראה, מדובר בסיטואציה מאוד ספציפית שהייתה מונחת על השולחן מאז שנעשתה כל התוכנית הזאת וממשיכה להיות בוויכוח האם זה בית חולים ממלכתי, קחו אותו, תהפכו לממשלתי, שחררו אותנו מאחריות – כל הוויכוחים האלה היו גם אז.

חיים אורון: אי-אפשר להתחיל את זה כל פעם מנקודה חדשה ולתקוע אותו על 17 או על 16 מיליון שקל או על ההתייעלות.

חיים אורון: אני מציע שהוועדה תדון מהמקום הזה.

חיים אורון: אפשר להביא את ההסכם ההוא ולראות שיוספטל מופיע כסעיף נפרד.

יעקב ליצמן: חבר הכנסת אורון, אני חוזר על מה שאמרתי קודם.

יעקב ליצמן: אני כבר נתתי הוראה לטמיר שמיד בישיבה הראשונה או השנייה אחרי הפגרה נדון על הנושא הזה עם שר האוצר או ממלא מקום.

יעקב ליצמן: ראש העיר אילת, בבקשה.

30797: אני רוצה לומר שני דברים על המצוקה המיידית ועל החשיבה ארוכת הטווח.

30797: אני מאוד אוהב את מה שביקשת, לקיים דיון אסטרטגי על בית החולים, אבל אני מבקש לקבל את המלצת חבר הכנסת אהוד רצאבי לקיים דיון אסטרטגי על העיר אילת, שבית החולים מהווה חלק ניכר ממנו.

30797: הגיעה העת לקיים דיון על העיר אילת, לאן העיר הזאת הולכת בתור נכס לאומי אסטרטגי של מדינת ישראל.

30797: אני לא רוצה להיכנס עכשיו לסוגייה הזאת.

30797: קיבלתי אתמול עדכון ממשרד האוצר, ואני לא מבין כמוך שהסוגייה נפתרה.

30797: נתנו מענה זמני כדי להשתיק אותנו.

30797: יש הנחיה ברורה של הנהלת קופת חולים שמשתמשת בנו ככלי מצוין כדי לעצור שירותים רפואיים לתושבי אילת - -

יעקב ליצמן: היא תעשה את זה אותו דבר, כי גם אני הייתי עושה.

מאיר יצחק-הלוי: יש הנחיה לעצור שירותים

יעקב ליצמן: למה לשקר?

נועז ברניר: אחרי הסיכום אתמול, זה ירד.

יעקב ליצמן: למה זה לא שייך לדיון הבא?

מאיר יצחק-הלוי: נסעתי 400 קילומטר, אבוא שוב.

מאיר יצחק-הלוי: אם תצא מפה אמירה ברורה שאותה סנקציה שקבעו זאב ואנשיו שעוצרים את כל ההחלטות ובית החולים נכנס לרוטינה של עבודה- -

יעקב ליצמן: זה מה שאמרו.

יעקב ליצמן: דני בנלולו שאל קודם, ורביב סובל אמר קודם.

ניסן סלומינסקי: בינתיים חוזר לרוטינה רגילה.

יעקב ליצמן: אני מבטיח לך עד הדיון הבא, חודש ימים, לא יהיה כלום.

רביב סובל: לא רק בינתיים.

מאיר יצחק-הלוי: כרגע בית חולים יוסטפל נמצא תחת תוכנית שמאיימת היום על חייו גם בקטע של תוכנית ההבראה שמדבר עליה ד"ר צבי אפשטיין.

מאיר יצחק-הלוי: אנחנו מבקשים לעצור כל מהלך של צמצומים עד שהנושא ייגמר.

יעקב ליצמן: רביב ונועז אמרו שלא רק שבינתיים לא יעשו כלום, אלא זה נשאר כפי שהיה.

יעקב ליצמן: הוא אמר את זה כרגע לי, ואני אומר לפרוטוקול.

יעקב ליצמן: לכן בקשתך בכלל – עד הדיון.

בנימין אלון: כדאי שיחזרו על זה.

מאיר יצחק-הלוי: אני לא רוצה להתחכם: למילה "כפי שהיה" יש לה פרשנות.

מאיר יצחק-הלוי: אני מבקש לזכור את הפרשנות של "כפי שהיה".

יעקב ליצמן: אז אתה חוזר לישיבה.

מאיר יצחק-הלוי: אני חוזר.

מאיר יצחק-הלוי: דבר שני שאני רוצה לבקש, מיקומו של בית החולים יוספטל הוא מיקום שמבחינה אסטרטגית אי-אפשר להתעלם ממנו.

מאיר יצחק-הלוי: לפני שנה היה מגה פיגוע 10 קילומטר מיוסטפל, ובית החולים הזה נתן את התשובה.

מאיר יצחק-הלוי: הוא הכניס לתוכו למעלה מ-200 פצועים - -

יעקב ליצמן: אני חולק עליך.

יעקב ליצמן: אני לא חושב שחיוניותו של בית חולים היא דווקא בגלל הפיגוע, אלא יש בעיות יום-יום.

מאיר יצחק-הלוי: בוודאי, אבל זה מחזק

איוב קרא: לא יהיו פיגועים, הולכים להסכם ז'נבה.

מאיר יצחק-הלוי: אבל בית החולים הזה נותן לנו יתרון כי הוא נמצא בשטח של 12% מכלל מדינת ישראל, זה בית החולים היחיד שיש.

מאיר יצחק-הלוי: לא עולה על הדעת שילד בן 7 חולה בסרטן ילך לקבל טיפול אונקולוגי באוטובוס בבית חולים סורוקה.

מאיר יצחק-הלוי: אנחנו לא יכולים להיות בני ערובה.

חיים אורון: סורוקה סתום לגמרי.

מאיר יצחק-הלוי: לכן לא מקבלים אותנו שם.

מאיר יצחק-הלוי: לכן אני מבקש שהדיון על יוספטל יהיה דיון אסטרטגי.

מאיר יצחק-הלוי: אני מציע שייבנה חוק שנקרא חוק יוספטל כדי שתושבי אילת - -למה אתה צוחק, רביב?

יעקב ליצמן: אני אגיד לך למה הוא צוחק.

יעקב ליצמן: כי יש חוק שלאשדוד יהיה בית חולים, אבל אין בית חולים.

קריאות: - - -

דני בנלולו: יש לי חדשות בשבילכם, ב- 2006 יהיה בית חולים באשדוד.

פרוספר בן-חמו: זאת פעם ראשונה שארגון יוצא למאבק למען תושבי מדינת ישראל.

פרוספר בן-חמו: מפאת כבודו, הפסקנו את השביתה להיום כי חבר הכנסת בנלולו שזימן את הדיון ביקש מאתנו להפסיק את השביתה, וכך עשינו.

פרוספר בן-חמו: אבל כשאני שומע כאן שהכל יישאר כמו שמדברים, שלא נתבלבל.

פרוספר בן-חמו: כי מה שהנהלת קופת חולים עושה – וכבוד ראש העיר תקשיב טוב – היא מייבשת את בית החולים הזה.

פרוספר בן-חמו: אני מציע לחברי הכנסת, שירדו ליוספטל.

פרוספר בן-חמו: אני בטוח ומשוכנע שאחרי סיור שם אף אחד מכם לא היה מוכן להיות שם יום אחד אפילו.

פרוספר בן-חמו: לא לנופש, ולא לגור שם, ואנחנו כבר שבעים מהבטחות.

פרוספר בן-חמו: כל חודש או כל חודשיים הופכים את בית חולים יוספטל לבן ערובה.

פרוספר בן-חמו: באנו לכאן כל העובדים, כל עובדי שירותי בריאות כללית, 30 אלף עובדים, לא נירתע ולא נפסיק עד שלא נקבל את ההבטחה שקיבלנו, שהכסף יעבור ליוספטל.

פרוספר בן-חמו: שהנהלת קופת חולים לא תאיים על יוספטל, אנחנו לא מדברים על תוספת שכר, אלא לתת שירות לאזרחי מדינת ישראל, לתושבי אילת, לא פחות מאשר במרכז הארץ.

פרוספר בן-חמו: אני שומע את טענות קופת החולים: תיקחו ממני בית חולים, אל תיקחו ממני את בית החולים.

יעקב ליצמן: אתה לא יכול להכריח להכריח אותו- -

פרוספר בן-חמו: אני לא מכריח, אני גם לא מכריח אותו שיהיה מנכ"ל קופת חולים.

פרוספר בן-חמו: מחר הוא יעשה את זה לבית חולים אחר.

יעקב ליצמן: אתה לא יכול להכריח להחזיק בית חולים בגירעון.

פרוספר בן-חמו: כבוד אדוני היושב ראש, כשאנחנו באנו לכאן ביקשו מאתנו תוכנית הבראה, ונתנו תוכנית הבראה, צימצמנו ועשינו הכול.

פרוספר בן-חמו: לא יכול להיות היום מצב שאומרים שאין כסף.

פרוספר בן-חמו: לא יכול להיות מצב שמוצאים כל שני וחמישי את בית חולים יוספטל תחת איום או תחת כותרת וכל אחד מגלגל אותו למישהו אחר.

פרוספר בן-חמו: ארגון העובדים הגיע לכאן מכיוון שאנחנו לא רוצים לפגוע לא באזרחי מדינת ישראל ולא במבוטחי מדינת ישראל, אנחנו רוצים לתת את השירות.

פרוספר בן-חמו: אני מבקש כאן שלא יהיה ייבוש של בית החולים.

פרוספר בן-חמו: אנחנו לא מדברים על 17 מיליון.

פרוספר בן-חמו: 17 מיליון שקל הוא רק החמצן הראשוני.

פרוספר בן-חמו: צריך לדאוג לשדרוגו של בית החולים ולתת לו מעמד עצמאי.

פרוספר בן-חמו: לא יכול להיות טייס אוטומטי מבית חולים מאיר שינהל אותו.

פרוספר בן-חמו: אני פונה לכל חברי הכנסת ומברך אותך על הדיון שאתה מזמן.

פרוספר בן-חמו: צריך להיות מודגש בדיון שהוא מדבר על שדרוג מעמדו של בית החולים.

פרוספר בן-חמו: לא יכול להיות בית חולים שינוהל בשלט רחוק.

פרוספר בן-חמו: אני מבקש מכל מקבלי ההחלטות כאן, אנא מכם אל תיתנו לשחק בחיי אדם; אל תיתנו לאף אחד להפוך חיי אדם להפקר.

פרוספר בן-חמו: כדי שבאמת פעם אחת ולתמיד יהיה שקט תעשייתי במערכת הבריאות – אני כל כך חושש ממקדמות; צריכה להתקבל החלטה להעביר את כל 17 מיליון השקלים לטובת בית חולם יוספטל ולא בחשבון השוטף, כי יודעים מה קורה בחשבון השוטף.

יעקב ליצמן: תודה רבה אדוני.

דניאל בנלולו: רוצה לבקש משהו.

דניאל בנלולו: התקבלה החלטה בוועדת המשנה שבה הייתי היושב ראש שמשדרגים את בית החולים הזה כאשר מעבירים אליו 17.6 מיליון ₪.

דניאל בנלולו: אני שומע מהנהלת קופת חולים - שהולכים לייבש, כמו שאמר יושב ראש הוועד.

פרוספר בן-חמו: כבר מייבשים.

דניאל בנלולו: לפני שבוע הייתי באילת ושמעתי את הצרות ואת הבעיות.

דניאל בנלולו: תראו, מתקרבים החגים, יורדים מאות אלפי תיירים לעיר הזאת.

דניאל בנלולו: אני מבקש שמהנהלת בית החולים כרגע תצא הצהרה שלא עושים שום דבר בבית החולים עד אשר לא מסיימים פה את הדיון בוועדת הכספים, אלא להפך: מחזירים את כל מה שהיה ונותנים כל מה שמגיע לבית החולים הזה, לא סוגרים שום מחלקה, לא מפטרים אף עובד.

דניאל בנלולו: שמעתי נימה של מנהל בית החולים שהוא כן מתכוון לעשות שינויים וסגירת מחלקות.

דניאל בנלולו: אני מבקש שהנהלת בית החולים וגם הנהלת קופת חולים כללית תצהיר שתעביר את מלוא הכסף.

דניאל בנלולו: עוד דבר: אין בית חולים בעולם כולו שהוא לא גירעוני; אין בית חולים שמרוויח כסף.

דניאל בנלולו: לכן בואו לא נחפש כאן אם בית החולים ירוויח כסף או לא.

דניאל בנלולו: לסיום, אני רוצה לתת בשורה לתושבי אילת, ואני מודיע גם לראש העיר ולחברים: הייתה לי שיחה הבוקר עם משנה מנכ"ל ביטוח לאומי.

דניאל בנלולו: הוא אמר: "אתם הולכים להעלות את נושא בית החולים, תעלה עוד נושא היום.

דניאל בנלולו: אני מתכוון לעשות ועדות רפואיות של ביטוח רפואי באילת, אשמח מאוד לסייע לקופת החולים הכללית, לשכור מהם את המבנה, לשים שם את כל הוועדות ולנהל שם הכול יחד עם הרופאים.

דניאל בנלולו: הרופאים ירוויחו עוד כמה גרושים".

דניאל בנלולו: בואו נתקדם עם הנושא של בית החולים, ניתן את מה שמגיע לו, יעשו שם גם ועדות רפואיות ומקווה שהכל יגיע למקומו בשלום.

יורם בלשר: לבית החולים הזה יש מעמד מיוחד בין בתי החולים במדינת ישראל.

יורם בלשר: הוא בית חולים שנמצא באזור מבודד, הוא מספק שירות למאות אלפי תיירים מחו"ל והארץ, ולכן הוא חייב להיות אקס-טריטוריאלי לכל בתי החולים האחרים.

יעקב ליצמן: על זה אין עוררין.

יורם בלשר: אני מתכוון שהתקציבים והתפעול של בית החולים חייבים להיות עצמאיים ומנותקים מכל דבר אחר.

דניאל בנלולו: תהיה שורה צבועה.

צבי אפשטיין: לקראת החגים אנחנו עורכים הכנות בבית החולים, אנחנו לא סוגרים, והוא יעבוד כתקנו.

דני בנלולו: גם הקרדיולוגיה?

צבי אפשטיין: מה שהיה יעבוד, מתכוננים ברצינות לחגים, עברנו הדרכות והכנות.

יעקב ליצמן: חוזר על מה שסיכמתי קודם.

יעקב ליצמן: שמחנו לשמוע שבסך הכל השחרור הראשון ישנו.

יעקב ליצמן: כולם חוזרים לעבודה.

יעקב ליצמן: בעזרת השם אני מתכוון שתוך חודש ימים נדבר על כל היחסים בין האוצר לבין קופת חולים בנוגע לאילת וגם בנוגע לבית החולים.

יעקב ליצמן: אז נדון על הכול.

יעקב ליצמן: בינתיים בית החולים – בהסכמת האוצר – לא יעשו שום שינויים עד הדיון שלנו בעוד חודש.

יעקב ליצמן: תודה רבה.

דניאל בנלולו: שהנהלת קופת חולים כללית יגידו משהו לפרוטוקול.

דניאל בנלולו: תיקון טעות

יעקב ליצמן: תיקון טעות בחוק הגברת התחרות (תיקוני חקיקה), חוק הפיקוח על שירותים פיננסים, מסוג שיווק פנסיוני.

יעקב ליצמן: מכתב של יושב ראש הכנסת אליי, טעויות טכניות.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.